กระทรวงแรงงาน - วิกิพีเดีย

# กระทรวงแรงงาน

### จากวิกิพีเดีย สารานุกรมเสรี

สารานุกรมประเทศไทย
...

กระทรวงแรงงาน

ชื่อ | กระทรวงแรงงาน
ชื่ออังกฤษ | Ministry of Labour
ก่อตั้ง | 23 กันยายน พ.ศ. 2536
รัฐมนตรีว่าการ | นายอภัย จันทนจุลกะ
รัฐมนตรีช่วย |
ปลัดกระทรวง | นายจุฑาธวัช อินทรสุขศรี
งบประมาณ | ไม่มีข้อมูล
ข้าราชการ | ไม่มีข้อมูล
เว็บไซต์ | www.mol.go.th

กระทรวงแรงงาน (Ministry of Labour)

## [แก้] วิสัยทัศน์

กระทรวงแรงงานเป็นองค์กรหลักในการบริหารแรงงาน พัฒนาประชากรให้มีงานทำ มีศักยภาพสนับสนุนขีดความสามารถในการแข่งขัน มีหลักประกันมั่นคง และคุณภาพชีวิตที่ดี

## [แก้] พันธกิจ

- สนับสนุน ส่งเสริม และพัฒนาฝีมือแรงงาน เสริมสร้างศักยภาพองค์ความรู้และความสามารถของกำลังแรงงาน

- ส่งเสริม ขยายโอกาสและเพิ่มทางเลือกในการประกอบอาชีพและมีงานทำของประชากร รวมทั้งจัดระบบการทำงานของแรงงานต่างด้าวและคุ้มครองคนหางาน

- คุ้มครองแรงงานให้มีความมั่นคง มีความปลอดภัย ได้รับค่าตอบแทนการทำงานที่เป็นธรรม และมีคุณภาพชีวิตในการทำงานที่ดี

- บริหารจัดการให้แรงงานมีหลักประกันการดำรงชีวิตที่มั่นคง

- พัฒนาสมรรถนะการบริหารจัดการด้านแรงงานขององค์กรให้มีประสิทธิภาพ

## [แก้] เป้าประสงค์

1.แรงงานทั้งในและนอกระบบ สามารถเข้าถึงแหล่งข้อมูล แหล่งงาน เพื่อเพิ่มโอกาสและทางเลือกในการประกอบอาชีพ

2.แรงงานมีความรู้ ทักษะ และฝีมือตามมาตรฐานสากล

3.แรงงานทั้งในระบบและนอกระบบได้รับการคุ้มครองให้มีคุณภาพชีวตที่ดีในการทำงาน และมีหลักประกันความมั่นคงในการดำรงชีวิต

4.ผู้ประกอบการมีระบบการจัดการแรงงานที่ดีตามมาตรฐานสากล สามารถแข่งขันทางการค้ากับนานาประเทศ

5.กระทรวงแรงงานมีระบบการบริหารจัดการที่ทันสมัย มีประสิทธิภาพและเป็นที่ยอมรับของสังคม

## [แก้] แผนปฏิบัติราชการ 4 ปี พ.ศ. 2548-2551

ในช่วง 4 ปีข้างหน้าจะเป็นการเสริมสร้างความแข็งแกร่งให้กับประชาชนวัยทำงาน ซึ่งเป็นฐานรากในการสนับสนุนการขับเคลื่อนเศรษฐกิจ และความมั่นคงของประเทศ โดยให้สามารถเข้าถึงแหล่งการมีงานทำมากขึ้น ได้รับการคุ้มครองมาตรฐานขั้นต่ำตามกฎหมาย ได้รับการพัฒนาฝีมือ ตลอดช่วงวัยทำงาน เพื่อให้มีฝีมือและศักยภาพสอดคล้องกับความต้องการของตลาดแรงงาน สามารถแข่งขันกับนานาประเทศได้ รวมทั้งการจัดระบบ การบริหารจัดการแรงงานต่างด้าวผิดกฎหมายอย่างเหมาะสม ตลอดจนการพัฒนาศักยภาพองค์กรให้มีระบบบริหารจัดการด้านแรงงานที่มีประสิทธิภาพ สามารถสนับสนุนการดำเนินงานตามยุทธศาสตร์ ทั้งนี้ได้กำหนดประเด็นยุทธศาสตร์ไว้ 5 ด้าน ได้แก่

1. การขยายโอกาสและเพิ่มทางเลือกในการประกอบอาชีพและการมีงานทำเพื่อขจัดความยากจน โดยการพัฒนาประสิทธิภาพการบริหารจัดหางานในระบบ เพื่อเสริมสร้างโอกาสและทางเลือกในการหางานทำและประกอบอาชีพ

2. การคุ้มครองทางสังคมให้แรงงานมีหลักประกันที่เหมาะสม โดยการสร้างและขยายระบบการคุ้มครองทางสังคมสู่แรงงานนอกระบบและพัฒนาประสิทธิภาพการคุ้มครองและสร้างหลักประกันทางสังคม รวมทั้งเสริมสร้างมาตรฐานความปลอดภัย อาชีวอนามัย และสภาพแวดล้อมในการทำงานให้แก่แรงงานในระบบอย่างทั่วถึง ตลอดจนการดูแลและรักษาสิทธิประโยชน์แรงงานไทยในต่างประเทศ เพื่อให้มีคุณภาพชีวิตที่ดีและมีหลักประกันที่มั่นคง

3. การเสริมสร้างและดำเนินการพัฒนาศักยภาพแรงงาน โดยการพัฒนาศักยภาพแรงงานให้สอดคล้องกับความต้องการของตลาดกลุ่มอุตสาหกรรมเป้าหมาย และการส่งเสริมการพัฒนาฝีมือแรงงานอย่างต่อเนื่องตลอดช่วงวัยการทำงานเพื่อเป็นส่วนในการเพิ่มผลิตภาพแรงงาน

4. การจัดระบบบริหารจัดการแรงงานต่างด้าว โดยการวางระบบฐานข้อมูลและการบริหารจัดการแรงงานต่างด้าวผิดกฎหมาย รวมทั้งการประสานความร่วมมือและเครือข่ายการมีส่วนร่วมเพื่อจัดระบบการบริหารจัดการแรงงานต่างด้าวผิดกฎหมายให้มีความเหมาะสม สามารถสนับสนุนการประกอบการโดยไม่กระทบต่อความมั่นคงของประเทศ

5. การพัฒนาระบบบริหารจัดการด้านแรงงานขององค์กรให้มีประสิทธิภาพ โดยการพัฒนาขีดสมรรถนะของบุคลากรในองค์กรสู่ความเป็นเลิศ การพัฒนาระบบสารสนเทศด้านแรงงานเพื่อการบริหารและติดตามประเมินผล รวมทั้งการพัฒนากฎระเบียบให้เอื้อต่อการปฏิบัติงาน เพื่อให้สามารถบริการประชาชนอย่างมีประสิทธิภาพ

## [แก้] แหล่งข้อมูลอื่น

วิกิแมเปีย มีภาพถ่ายทางอากาศของ:
กระทรวงแรงงาน

- กระทรวงแรงงาน

| รัฐมนตรีว่าการ กระทรวงแรงงาน | ด • พ • ก |

กระทรวงแรงงานและสวัสดิการสังคม | ชวลิต ยงใจยุทธ · ไพฑูรย์ แก้วทอง · สมพงษ์ อมรวิวัฒน์ · พิศาล มูลศาสตรสาทร · ประสงค์ บูรณ์พงศ์ · ฉัตรชัย เอียสกุล · มนตรี ด่านไพบูลย์ · ไตรรงค์ สุวรรณคีรี · สมพงษ์ อมรวิวัฒน์ · วุฒิ สุโกศล · ประชา พรหมนอก · เดช บุญ-หลง
กระทรวงแรงงาน | สุวัจน์ ลิปตพัลลภ · อุไรวรรณ เทียนทอง · สรอรรถ กลิ่นประทุม · สมศักดิ์ เทพสุทิน · อภัย จันทนจุลกะ

| กระทรวง ต่าง ๆ ของ ประเทศไทย | ด • พ • ก |

| สำนักนายกรัฐมนตรี · กลาโหม · การคลัง · การต่างประเทศ · การท่องเที่ยวและกีฬา · การพัฒนาสังคมและความมั่นคงของมนุษย์ · เกษตรและสหกรณ์ · คมนาคม · ทรัพยากรธรรมชาติและสิ่งแวดล้อม · เทคโนโลยีสารสนเทศและการสื่อสาร · พลังงาน · พาณิชย์ · มหาดไทย · ยุติธรรม · แรงงาน · วัฒนธรรม · วิทยาศาสตร์และเทคโนโลยี · ศึกษาธิการ · สาธารณสุข · อุตสาหกรรม

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B8%97%E0%B8%A3%E0%B8%A7%E0%B8%87%E0%B9%81%E0%B8%A3%E0%B8%87%E0%B8%87%E0%B8%B2%E0%B8%99.html".

หมวดหมู่: รัฐมนตรีว่าการกระทรวงแรงงาน | หน่วยงานรัฐของไทย

##### Views

- บทความ
- อภิปราย
- รุ่นปัจจุบัน

##### ค้นหา